Wikipedia-diskusjon:Administratorer/kandidater/arkiv/2011-11-15

message: Jeg har valgt å stemme, og etter beste evne, men jeg mener at hele åremålsløsningen er en uting og ødeleggende for bokmålsutgaven. Folk kommer og går hele tiden, og løsningen med åremål er for lite fleksibel og vil i alt for liten grad evne å fange opp brukere som vender tilbake etter avbrekk. Samtidig virker den ekskluderende på de som stemmes ut, noe som forsterker problemene som eksisterer på dette prosjektet.
Åremål er blitt en gravgang hvor siste overlevende må begrave de døde. — Jeblad 15. nov 2011 kl. 02:42 (CET)
*Det at «Folk kommer og går hele tiden» er muligens et av det sterkeste argumentet for åremål! En administrator skal ha tillit, de færreste har tillit til noen de ikke kjenner. Regler, konsensus og retningslinjer forandres hele tiden en lite aktiv admin kan vanskelig holde seg oppdatert. Om det føles ekskluderende på de som stemmes ut så tror jeg denne personen tar "admin-statusen" mer som en rettighet og sosial status mer enn det er. Om man ikke er aktiv eller ikke har tillit fra bidragsyterne så trenger man ikke de ekstra knappene. En god admin får enkelt tilbake sin "status" om han blir aktiv. Åremål er også en helt grei måte å teste sitt arbeid som admin, får du ikke fornyet tilliten din så bør du ikke lenger ha disse knappene ekstra. Om man ikke får fornyet sin tillit så bør ikke det komme overraskende på en admin, muligens bør man trekke seg før et slikt valg. --Harry Wad 16. nov 2011 kl. 18:04 (CET)
replies: text: :Nei en får ikke enkelt tilbake statuse, det er feil.
replies: text: :Nokså mange faller fra i perioder, for så å dukke opp etter nokså lang tid. Dette ble observert allerede i 2007 med en bot som sjekket hvor lenge brukere var borte før de dukket opp igjen. Jeg mener det var våren 2007 jeg satte den opp, boten gikk kun på IRC-kanaler så finnes ingen sider inne på Wikipedia. Når noen forsvant i mer enn et par uker var gjengangeren at de ble borte i måneder, typisk så det ut som om det fulgte semestrene i skoleåret. Skal en få dette til å gå opp med åremål så vil det ta måneder før en bruker blir gjenutnevnt til admin, i mellomtiden er vedkommende på nytt i en skolesituasjon, avstemmingen går på en tid av året da vedkommende ikke er aktiv og brukeren stemmes ut. Resultatet er dermed i praksis at åremål ikke evner å fange opp en vesentlig andel av de som er aktive i de periodene da de faktisk kan bidra. Tilsvarende skjer også med andre brukergrupper.

text: :Modellen med åremål er med andre ord feil, hvis den ikke er lagd med helt andre mål for øyet enn å fange opp skribenter som ønsker å bidra. Selv heller jeg vel til at dette er den reelle forklaringsmodellen, og må vel innrømme at jeg flirer en smule ved tanken på hva som blir sluttresultatet. Det skjer nok en ensretting av skribentmassen, men om det det bidrar til en positiv utvikling av aktiviteten på prosjektet stiller jeg meg særdeles tvilende til. Noen indikasjoner finnes på hva som skjer, og de peker nokså utvetydig på en akkumulering av personer med større og mindre kommunikasjonsproblemer. Det samme skjer på flere prosjekter så det er ikke unikt for bokmål. — Jeblad 18. nov 2011 kl. 19:53 (CET)
thread_title: Om åremål